cometadata/datacite-titles-descriptions-related-identifiers huggingface dataset:
DOI: 10.14457/tu.the.2017.712
title: ความต้องการสวัสดิการยืดหยุ่นของพนักงานสำนักงานคณะกรรมการกิจการ กระจายเสียง กิจการโทรทัศน์และกิจการโทรคมนาคมแห่งชาติ แบ่งตามเจเนอเรชั่น

description: งานวิจัยนี้มีจุดประสงค์เพื่อศึกษาความต้องการสวัสดิการยืดหยุ่นของพนักงานสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ  (สำนักงาน กสทช.) โดยกลุ่มตัวอย่างคือพนักงานและพนักงานตามสัญญาจ้างของสำนักงาน กสทช. ที่ปฏิบัติงานในส่วนกลาง  จำนวน 375 คน  ผลการศึกษาพบว่า กลุ่มตัวอย่างส่วนใหญ่เป็นเพศหญิง จบการศึกษาระดับปริญญาโท สวัสดิการที่กลุ่มตัวอย่างมีความพึงพอใจมากที่สุด ได้แก่สวัสดิการด้านสุขภาพและความมั่นคง รองลงมา ได้แก่ สวัสดิการด้านช่วยเหลือเกื้อกูล สวัสดิการด้านเศรษฐกิจ และสวัสดิการด้านสังคม ตามลำดับ โดยที่กลุ่มตัวอย่างมีระดับความต้องการสวัสดิการยืดหยุ่น (Flexible Benefits) โดยหากจะมีการเปลี่ยนแปลงนโยบายเป็นสวัสดิการยืดหยุ่น (Flexible Benefits) สวัสดิการที่กลุ่มตัวอย่างคิดว่าตอบสนองความต้องการมากที่สุดได้แก่การเพิ่มเงินกองทุนสำรองเลี้ยงชีพ ผลการทดสอบสมมติฐานของกลุ่มตัวอย่างพบว่าเจเนอเรชั่น มีผลต่อความพึงพอใจต่อสวัสดิการด้านต่างๆ ในปัจจุบันไม่แตกต่างกัน และหากเปรียบเทียบความต้องการสวัสดิการยืดหยุ่นจำแนกตามเจเนอเรชั่น พบว่าเจเนอเรชั่นซึ่งแบ่งประชากรตามปีเกิดที่ต่างกันมีผลต่อความต้องการสวัสดิการยืดหยุ่นที่ต่างกัน และกลุ่มตัวอย่างที่เป็นเจเนอเรชั่น ซี (Gen-C) ซึ่งเป็นการแบ่งประชากรตามพฤติกรรมการใช้เทคโนโลยี กับกลุ่มตัวอย่างที่ไม่ใช่เจเนอเรชั่น ซี (Gen-C) มีความต้องการสวัสดิการยืดหยุ่นที่แตกต่างกัน และหากเปรียบเทียบความต้องการสวัสดิการยืดหยุ่นตามคุณลักษณะของประชากรพบว่า เพศ ตำแหน่งงาน ระดับรายได้ ระดับการศึกษาที่แตกต่างกัน มีความต้องการสวัสดิการยืดหยุ่นที่ไม่แตกต่างกัน สถานภาพการสมรส อายุงานในองค์กรที่แตกต่างกัน มีความต้องการสวัสดิการยืดหยุ่นที่แตกต่างกัน
DOI: 10.14457/tu.the.2017.713
title: ปัจจัยที่มีผลต่อการสมัครงานและการเลือกเข้าทำงานของคนรุ่นใหม่: กรณีศึกษา องค์การที่เป็นธุรกิจครอบครัวขนาดใหญ่แห่งหนึ่ง

description: การวิจัยครั้งนี้มีวัตถุประสงค์เพื่อศึกษาถึงปัจจัยที่มีผลต่อการสมัครงานและเลือกเข้าทำงานของคนรุ่นใหม่กับองค์การที่เป็นธุรกิจครอบครัวขนาดใหญ่แห่งหนึ่งของประเทศไทย และแนวทางในการสร้างกลยุทธ์เพื่อดึงดูดคนรุ่นใหม่ในการเข้าทำงานกับองค์การแห่งนี้ โดยทำการศึกษาปัจจัยทั้ง 8 ด้าน ได้แก่ ด้านชื่อเสียงองค์การ ด้านผู้นำระดับสูง  ด้านชื่อเสียงของครอบครัว ด้านการสนับสนุนการปฏิบัติงาน ด้านการประเมินผลการปฏิบัติงาน ด้านการเรียนรู้และการพัฒนา ด้านการให้รางวัลและการยอมรับ และด้านคุณค่าและความรับผิดชอบขององค์การต่อสังคม ซึ่งกลุ่มตัวอย่างที่ใช้ในการศึกษาครั้งนี้ คือ ผู้สมัครงานขององค์การแห่งนี้จำนวน 349 คน โดยเก็บข้อมูลผ่านแบบสอบถามและการสัมภาษณ์ จากนั้นนำผลมาวิเคราะห์การถดถอยพหุคูณ (Multiple Linear Regression Analysis) เพื่อศึกษาความสัมพันธ์ระหว่างปัจจัยทั้ง 8 ด้านกับตัวแปรตาม ซึ่งผลการศึกษาพบว่า ปัจจัยด้านการให้รางวัลและการยอมรับ ด้านการสนับสนุนการปฏิบัติงาน ด้านชื่อเสียงองค์การ ด้านชื่อเสียงของครอบครัว และด้านการประเมินผลการปฏิบัติงาน มีผลต่อการสมัครงานและเลือกเข้าทำงานขององค์การที่เป็นบริษัทครอบครัวขนาดใหญ่แห่งนี้ ทั้งนี้ผลการศึกษานี้สามารถนำไปใช้ในการวางแผนและกำหนดนโยบายด้านการสรรหาและว่าจ้าง เพื่อทำให้เกิดภาพลักษณ์ที่ดีและสามารถดึงดูดผู้สมัครงานที่เป็นคนรุ่นใหม่ให้กับองค์การที่เป็นธุรกิจครอบครัวแห่งนี้ต่อไป
DOI: 10.14457/tu.the.2017.714
title: ปัจจัยที่ส่งผลต่อการย้ายงานบ่อยของคนวัยทำงานกลุ่ม Generation Y

description: การวิจัยครั้งนี้มีวัตถุประสงค์เพื่อศึกษาปัจจัยที่ส่งผลต่อการย้ายงานบ่อยของคนวัยทำงานกลุ่ม Generation Y โดยทำการศึกษาผ่าน 5 ปัจจัย ได้แก่ ปัจจัยด้านค่าจ้าง ปัจจัยด้านการค้นหางานที่ใช่ (ช่วงทดลอง) ปัจจัยด้านโอกาสเติบโตก้าวหน้าในสายอาชีพ ปัจจัยด้านความสัมพันธ์กับผู้บังคับบัญชา และปัจจัยด้านโอกาสในการพัฒนาตนเอง กลุ่มตัวอย่างที่ทำการศึกษาครั้งนี้คือ คนวัยทำงานกลุ่ม Generation Y จำนวนทั้งสิ้น 282 คน ที่เคยย้ายงานระหว่างองค์การมาแล้วมากกว่า 2 ครั้งขึ้นไป โดยใช้วิธีการเก็บข้อมูลจากแบบสอบถามและการสัมภาษณ์ ผลการศึกษาพบว่า ปัจจัยด้านค่าจ้าง ปัจจัยด้านการค้นหางานที่ใช่ (ช่วงทดลอง) ส่งผลทางบวกต่อการย้ายงานบ่อยของคนวัยทำงานกลุ่ม Generation Y และปัจจัยด้านโอกาสการพัฒนาตนเองส่งผลทางลบต่อการย้ายงานบ่อยของคนวัยทำงานกลุ่ม Generation Y อย่างมีนัยสำคัญทางสถิติที่ระดับ 0.05 ทั้งนี้จากผลการศึกษาได้นำเสนอข้อเสียที่เกิดจากการย้ายงานบ่อยเพื่อเป็นข้อคิดและเป็นประโยชน์ให้กับคนวัยทำงานกลุ่ม Generation Y ก่อนตัดสินใจย้ายงาน
DOI: 10.14457/mu.the.1994.245
title: A study of knowledge, perception and sociodemographic factors affecting preventive behaviors of married employed women on HIV/AIDS /
DOI: 10.14457/mu.the.1994.246
title: Factors associating with menopausal symptoms of women in Nonthaburi province Thailand
DOI: 10.14457/mu.the.1994.247
title: Effect of nimodipine on attenuation of neuronal damage in global cerebral ischemia in rats
DOI: 10.14457/mu.the.1994.248
title: Accuracy in health statistic information : a case study on morbidity and mortality of hepatitis B at Chonburi province
DOI: 10.14457/mu.the.1994.249
title: Satisfaction of health personnel at the Tambon level towards management information system
DOI: 10.14457/mu.the.1994.250
title: Factors affecting utilization of community primary health care centre in Panthong district of Chonburi province, Thailand
DOI: 10.14457/mu.the.1994.251
title: Influence of plasticizer and surfactant on release of clonidine from ethyl cellulose film
DOI: 10.14457/mu.the.1994.252
title: Synthesis of chroman amide and nicotinyl amide derivatives as inhibitors of lipid peroxidation
DOI: 10.14457/mu.the.1994.253
title: Investigation of specific index for prenatal diagnosis of neural tube defects and other affected pregnancies
DOI: 10.14457/tu.the.2017.715
title: แนวทางการสร้างแบรนด์นายจ้างของธุรกิจใหม่ในประเทศไทย

description: ธุรกิจใหม่เกิดจากความต้องการที่จะแก้ปัญหาของลูกค้าด้วยการนำเทคโนโลยีมาออกแบบธุรกิจให้เกิดการทำซ้ำและสามารถขยายตัวได้ง่าย ทำให้ธุรกิจใหม่สามารถเติบโตได้อย่างรวดเร็วแบบก้าวกระโดด ส่งผลให้ผู้ประกอบการรุ่นใหม่หันมาสนใจทำธุรกิจใหม่กันมากขึ้น เมื่อ 2-3 ปีที่ผ่านมาธุรกิจใหม่ในประเทศไทยมีการเติบโตสูงขึ้น แต่มีเพียงธุรกิจใหม่เพียงไม่กี่รายที่จะประสบความสำเร็จ ซึ่งทีมงานเป็นหนึ่งในสาเหตุที่ทำให้ธุรกิจเกิดการล้มเหลว เพราะขาดแคลนพนักงานที่มีศักยภาพ และไม่สามารถปรับตัวให้เข้ากับธุรกิจใหม่ได้ การเลือกนำกลยุทธ์แบรนด์นายจ้างมาปรับใช้กับธุรกิจใหม่ จะสามารถช่วยดึงดูดและรักษาพนักงานที่มีศักยภาพให้อยู่กับธุรกิจใหม่ วรรณกรรมที่เกี่ยวข้องกับการสร้างแบรนด์นายจ้างของธุรกิจใหม่ในประเทศไทยได้มีการศึกษาเพียงจากบริบทของพนักงานของธุรกิจใหม่เท่านั้น แต่ยังไม่มีในส่วนของมุมมองของผู้สมัครงาน และผู้ประกอบการธุรกิจใหม่วัตถุประสงค์ของงานวิจัยนี้ เพื่อพัฒนาแนวทางการสร้างแบรนด์นายจ้างของธุรกิจใหม่สำหรับการวางกลยุทธ์การบริหารทรัพยากรมนุษย์ที่เหมาะสมกับธุรกิจทั้งนี้ กลุ่มตัวอย่างในการศึกษาครั้งนี้ใช้การเก็บข้อมูลเชิงคุณภาพ โดยแบ่งออกเป็น 2 กลุ่ม คือ กลุ่มแรกจากการสนทนากลุ่ม (Focus Group) กับนักศึกษาชั้นปีที่ 3 และนักศึกษาชั้นปีที่ 4 จำนวน 20 คน และกลุ่มที่ 2 จากการสัมภาษณ์เชิงลึก (In-depth interview) กับผู้บริหารหรือผู้ที่มีส่วนเกี่ยวข้องกับการบริหารทรัพยากรมนุษย์ของธุรกิจใหม่ (Startup) จำนวน 3 คนโดยผลการวิจัยพบว่า กลุ่มนักศึกษาที่กำลังจะจบการศึกษามองว่า มิติหลักที่ส่งผลต่อการตัดสินใจเข้าทำงานของนักศึกษา ได้แก่ ด้านการให้รางวัลและการยอมรับ (เฉพาะด้านการยอมรับ) ด้านสภาพแวดล้อมการทำงาน (ด้านบรรยากาศการทำงาน และด้านสถานที่ตั้ง) ตามลำดับ เป็นปัจจัยที่มีความสำคัญต่อการเลือกสมัครงาน ส่วนกลุ่มผู้บริหารธุรกิจใหม่หรือผู้ที่มีส่วนเกี่ยวข้องกับการบริหารทรัพยากรมนุษย์ของธุรกิจใหม่ เน้นการออกแบบประสบการณ์พนักงาน (Employee Experience) บนพื้นฐานของการคิดออกแบบ (Design Thinking) เป็นหลัก ซึ่งถือเป็นการสร้างแบรนด์จากภายใน ทำให้พนักงานเกิดความผูกพัน ความทุ่มเทแรงกายและแรงใจ และสามารถบอกต่อในทางที่ดี
DOI: 10.14457/tu.the.2017.716
title: เกณฑ์การคัดเลือกและวิธีการบริหารพนักงานบูมเมอแรง

description: งานวิจัยชิ้นนี้ศึกษาเกณฑ์การคัดเลือกและการบริหารจัดการพนักงานบูมเมอแรง (Boomerang employee) หรือพนักงานเก่าที่กลับเข้ามาทำงานในองค์กรเดิมอีกครั้ง เพื่อทราบถึงเกณฑ์การคัดเลือก วิธีการบริหารพนักงานกลุ่มนี้ และข้อดี ข้อเสียของการจ้างพนักงานกลุ่มนี้ พร้อมทั้งมาตรการที่บริษัทควรเตรียมรับมือไว้ ซึ่งจะเป็นแนวทางให้องค์กรสามารถจัดการกับปัญหาความขาดแคลนแรงงานที่มีทักษะในตลาดแรงงานได้อีกวิธีหนึ่งการศึกษาครั้งนี้ใช้ระเบียบวิธีการวิจัยเชิงคุณภาพ โดยการสัมภาษณ์เชิงลึกรายบุคคลกับพนักงานบูมเมอแรงในองค์กรเอกชนจำนวน 30 คน และเจ้าหน้าที่ฝ่ายบุคคลในองค์กรที่รับพนักงานบูมเมอแรงจำนวน 4 คน เพื่อหาสาเหตุและปัจจัยที่มีผลต่อการกลับไปร่วมงานกับองค์กรเดิม พร้อมทั้งศึกษาเกี่ยวกับมุมมองของพนักงานบูมเมอแรง และมุมมองขององค์กรที่มีต่อพนักงานกลุ่มนี้ ผลการศึกษาพบว่าองค์กรจะรับพนักงานเก่ากลับเข้ามาร่วมงานในองค์กรอีกครั้งนั้นจะต้องพิจารณาหลายปัจจัยด้วยกัน ได้แก่ สาเหตุในการลาออก ผลการทำงานที่ผ่านมา พฤติกรรมและความเข้ากันได้กับวัฒนธรรมองค์กร รวมทั้งค่าตอบแทนเมื่อเทียบกับตำแหน่งงานเมื่อกลับเข้ามาทำงานในองค์กร นอกจากนี้องค์กรยังคาดหวังว่าพนักงานกลุ่มนี้จะสามารถเริ่มทำงานได้ทันที และระยะเวลาที่อยู่ในองค์กรนั้นจะต้องมากกว่าหรือเท่ากับก่อนที่จะลาออกจากองค์กร อีกทั้งกระบวนการสรรหาพนักงานกลุ่มนี้ยังสั้น กระชับ และใช้การติดต่อสัมพันธ์ระหว่างพนักงานกับหัวหน้างานหรือเพื่อนร่วมงานเป็นหลัก ทั้งนี้พบว่าการบริหารจัดการพนักงานกลุ่มนี้ไม่แตกต่างจากพนักงานกลุ่มอื่น เพื่อรักษาความเป็นธรรมภายในองค์กร
DOI: 10.14457/tu.the.2017.717
title: อำนาจในการให้บริการลูกค้าของพนักงานบัตรโดยสารสายการบินแห่งหนึ่งในประเทศไทย

description: การวิจัยครั้งนี้มีวัตถุประสงค์เพื่อศึกษาถึงอำนาจในการให้บริการลูกค้าของพนักงานบัตรโดยสารของสายการบินแห่งหนึ่งในประเทศไทย ลักษณะและชนิดของอำนาจที่เกี่ยวข้องกับการให้บริการลูกค้าของพนักงาน และผลกระทบของอำนาจที่มีต่อกระบวนการให้บริการ ตลอดจนการรับมือและการปรับตัวของพนักงานบัตรโดยสารของสายการบินแห่งหนึ่ง โดยเป็นการวิจัยเชิงคุณภาพ เก็บข้อมูลโดยใช้เอกสารภายในของสายการบิน การสัมภาษณ์เชิงลึก ด้วยการสัมภาษณ์แบบกึ่งมีโครงสร้าง และการสังเกตแบบมีส่วนร่วม โดยทำการสัมภาษณ์จากผู้ให้ข้อมูล 2 กลุ่ม ได้แก่กลุ่มหัวหน้ากลุ่มงาน และกลุ่มพนักงานระดับปฏิบัติงานแผนกบัตรโดยสารของสายการบินแห่งหนึ่ง ที่มีประสบการณ์ในการทำงานบริการลูกค้าด้านบัตรโดยสารมากกว่า 10 ปี เพื่อให้ได้มุมมองเกี่ยวกับอำนาจในการให้บริการลูกค้าผลจากการวิจัยพบว่า ลักษณะอำนาจที่ใช้ในการบริการของพนักงานบัตรโดยสารเป็นอำนาจตามตำแหน่งมากกว่าอำนาจส่วนบุคคล และพนักงานมีการยอมรับในเรื่องวัฒนธรรมระยะห่างอำนาจ ซึ่งมีผลต่อพฤติกรรมในการให้บริการลูกค้าของพนักงาน ทั้งนี้พนักงานมองว่าการมีอำนาจส่วนบุคคลจะช่วยส่งเสริมในการทำงานให้มีประสิทธิภาพมากยิ่งขึ้น นอกจากนี้ยังพบว่าองค์กรที่มีความแตกต่างในเรื่องของวัฒนธรรมระยะห่างอำนาจมาก มีการใช้อำนาจในการมีเครือข่าย เข้ามาการแทรกแซงกระบวนการทำงานของพนักงานซึ่งนอกจากจะส่งผลต่อมาตรฐานการบริการแล้วยังส่งผลต่อทัศนะคติของพนักงานในเรื่องของความยุติธรรมในองค์การ ซึ่งสวนทางกับที่นโยบายของบริษัทที่ให้ปฏิบัติต่อลูกค้าอย่างเท่าเทียมกัน
DOI: 10.14457/mu.the.1994.254
title: The In vitro release profiles of ibuprofen with fusible excipients in hard gelatin capsules
DOI: 10.14457/mu.the.1994.255
title: A study on the design and construction of the equipment for electromyography nerve conduction velocity and somatosensory evoked potentials
DOI: 10.14457/tu.the.2017.736
title: ผลกระทบของสถานภาพทางการเงินต่อวงจรกระแสเงินสดของกลุ่มบริษัทอาหารและเครื่องดื่มในประเทศไทย

description: งานวิจัยนี้มุ่งเน้นศึกษาผลกระทบของสถานภาพทางการเงินต่อวงจรกระแสเงินสดโดยทำการศึกษางบการเงินของกิจการย้อนหลัง 5 ปี (ตั้งแต่พ.ศ. 2555-2559) ของกลุ่มบริษัทอาหารและเครื่องดื่มในประเทศไทย ที่จดทะเบียนในตลาดหลักทรัพย์แห่งประเทศไทย (Stock Exchange of Thailand หรือ SET) จำนวนทั้งสิ้น 34 บริษัท ทั้งนี้ผู้วิจัยคาดหวังว่างานวิจัยนี้จะช่วยให้ทราบถึงความสำคัญ และความสัมพันธ์ของประสิทธิภาพของการจัดการห่วงโซ่อุปทาน (Supply Chain Management) ที่วัดผ่านความสามารถในการทำกำไร (Profitability Ratio) ที่ส่งผลต่อวงจรกระแสเงินสด (Cash Conversion Cycle) ของกิจการ เพื่อสร้างความคล่องตัว และความได้เปรียบทางการแข่งขันของกิจการ จากผลการศึกษา พบว่าในการปรับปรุงการจัดการห่วงโซ่อุปทานด้วยการทำให้อัตราส่วนต้นทุนขาย (COGS: Cost of Goods Sold) ลดลงเพื่อเพิ่มประสิทธิภาพการทำกำไร ได้แก่ อัตราส่วนกำไรขั้นต้น (Gross Profit Margin) อัตรากำไรสุทธิ (Net Profit Margin) ให้ดีขึ้น มีการบริหารจัดการสินค้าคงคลังให้มีประสิทธิภาพมากขึ้น, การใช้จ่ายในการเรียกเก็บหนี้ และการจัดรายการส่งเสริมการขาย เพื่อเพิ่มอัตราผลตอบแทนต่อสินทรัพย์ (ROA) ซึ่งเป็นปัจจัยที่จะส่งผลวงจรเงินสด (Cash conversion Cycle) ดีขึ้น กล่าวคือจำนวนวันลดลง
DOI: 10.14455/nrct.img.2018.529
title: ยีสต์สปีชีส์ใหม่จากหญ้าแฝก
DOI: 10.14455/nrct.img.2018.530
title: กลวิธีการนำเสนอภาพลักษณ์ของบุคคลสาธารณะในการตอบคำถามของสื่อมวลชน: กรณีความขัดแย้ง
DOI: 10.14457/tu.the.2017.739
title: การศึกษาการออกแบบผลิตภัณฑ์กรมธรรม์ประกันภัยของภาคธุรกิจประกันภัยที่เกี่ยวข้องกับการลดความเสี่ยงภัยภัยพิบัติในประเทศไทย

description: การศึกษาเรื่อง”การศึกษาการออกแบบผลิตภัณฑ์กรมธรรม์ประกันภัยของภาคธุรกิจประกันภัยที่เกี่ยวข้องกับภัยพิบัติในประเทศไทย”มีวัตถุประสงค์เพื่อศึกษารูปแบบการประกันภัย   อันเกี่ยวเนื่องกับการเกิดภัยพิบัติของประเทศไทยใน ปัจจุบันทั้งก่อนและหลังการเกิดภัยพิบัติและ      หามาตรการหรือกลไกในการพัฒนารูปแบบ การประกันภัยอันเกี่ยวเนื่องกับการเกิดภัยพิบัติ        ของประเทศไทย ดำเนินการศึกษาและวิจัยจากเอกสาร และการวิจัยเชิงคุณภาพ จากการสัมภาษณ์กลุ่มตัวอย่างที่ทำการศึกษาอันประกอบไปด้วย เจ้าหน้าที่ของสำนักงานคณะกรรมการกำกับและส่งเสริมการประกอบธุรกิจประกันภัย ข้าราชการที่เกี่ยวข้องกับเรื่องการจัดการภัยพิบัติ ผู้บริหารของภาคธุรกิจประกันภัย ผู้ประกอบการและประชาชนที่ทำประกันภัยรวมทั้งสิ้น 17 คน ซึ่งสรุปผลการศึกษาได้ดังนี้ผลิตภัณฑ์หรือกรมธรรม์ประกันภัยในประเทศไทยนั้นจะเป็นผลิตภัณฑ์หรือกรมธรรม์ประกันภัยที่มีแนวทางในการถ่ายโอนความเสี่ยงภัยและบรรเทาความเสี่ยงภัยภัยพิบัติคามหลักการของการจัดการภัยพิบัติ รูปแบบของการประกอบธุรกิจประกันภัยเป็นการประกอบธุรกิจที่ต้องมี    การควบคุมและต้องปฏิบัติตามกฎหมายอย่างเคร่งครัดเนื่องจากธุรกิจประกันภัยนั้นเป็นธุรกิจที่อยู่บนความเดือดร้อนของประชาชนการแก้ไขและปรับปรุงผลิตภัณฑ์หรือกรมธรรม์ประกันภัยก็ต้องกระทำภายใต้การควบคุมของสำนักงานคณะกรรมการกำกับและส่งเสริมการประกอบธุรกิจประกันภัย    จากการศึกษาพบรูปแบบกรมธรรม์ประกันภัยที่มีแนวทางในการลดความเสี่ยงภัยภัยพิบัตินั้น           ก็คือ ประกันภัยชนิดประกันอัคคีภัยที่มีเนื้อหาและรูปแบบที่มีแนวทางในการลดความเสี่ยงภัยภัยพิบัติข้อเสนอแนะข้อเสนอแนะจากการศึกษาในครั้งนี้ ความสนใจ ความรู้ของภาคประชาชนที่มีต่อภัยพิบัติของประเทศไทยที่ยังมีน้อยและไม่มีความสนใจ ภาครัฐควรสนับสนุนให้ภาคประชาชน  มีส่วนร่วมและเป็นผู้มีบทบาทนำในการจัดการภัยพิบัติ ในส่วนของภาคธุรกิจประกันภัยก็ควรปรับปรุงเนื้อหาในผลิตภัณฑ์หรือกรมธรรม์ประกันภัยให้มีเนื้อหาที่เข้าใจง่ายกว่าที่เป็นอยู่ในปัจจุบัน
DOI: 10.14457/tu.the.2017.740
title: แผนธุรกิจระบบบริหารลูกค้าสัมพันธ์บนคลาวด์สำหรับวิสาหกิจขนาดกลางและขนาดย่อม

description: ปัจจุบันวิสาหกิจขนาดกลางและขนาดย่อมมีการเจริญเติบโตและเพิ่มจำนวนอย่างต่อเนื่องจากการสนับสนุนและส่งเสริมของภาครัฐ รวมถึงการที่ประเทศไทยได้เข้าสู่ประชาคมอาเซียน (AEC) ภาคธุรกิจจะต้องเตรียมตัวเพื่อแข่งขันทางด้านธุรกิจกับต่างชาติ ในด้านของการดูแลและตอบสนองต่อความต้องการของลูกค้าถือเป็นสิ่งสำคัญในการดำเนินธุรกิจเพื่อรักษาฐานลูกค้าและสร้างความมั่นคงให้กับองค์กรในระยะยาว วิสาหกิจขนาดกลางและขนาดย่อมจึงจำเป็นที่ต้องมีระบบสารสนเทศที่ช่วยสนับสนุนการดูแลบริหารจัดการจำนวนลูกค้าที่มีแนวโน้มเพิ่มมาขึ้นในอนาคตจากกลุ่มลูกค้าใหม่ด้วยหากพิจารณาโอกาสทางธุรกิจจากยุคของเทคโนโลยีคลาวด์คอมพิวติ้ง (Cloud Computing) ที่กำลังได้รับความนิยมในหลายองค์กรได้นำมาปรับใช้ รวมไปถึงการใช้งานร่วมกับอินเตอร์เน็ตความเร็วสูงได้เข้ามามีบทบาทที่ช่วยในการดำเนินธุรกิจสะดวกยิ่งขึ้น จึงทำให้ความต้องการด้านการใช้งานระบบสารสนเทศบนคลาวด์ได้รับความนิยมและเป็นที่ต้องการในวิสาหกิจขนาดกลางและขนาดย่อมเป็นอย่างมาก ซึ่งสามารถลดต้นทุนในลงทุนด้านเทคโนโลยี รวมถึงเพิ่มความคล่องตัวที่พร้อมจะปรับเปลี่ยนไปตามรูปแบบเทคโนโลยีสมัยใหม่ได้ตลอดเวลา จึงทำให้ระบบบริหารลูกค้าสัมพันธ์บนคลาวด์ที่สามารถนำไปใช้งานได้ทุกที่ โดยให้บริการแบบเช่า(Subscription) จึงช่วยตอบโจทย์ในการการลงทุนของธุรกิจขนาดเล็กและผู้ประกอบการใหม่ที่สนใจจะนำระบบไปช่วยปรับปรุงการบริหารองค์กร ระบบบริหารลูกค้าสัมพันธ์บนคลาวด์ เป็นบริการแนวใหม่ที่ถูกออกแบบจากปัญหาของผู้ประกอบการรายย่อย โดยมีฟังค์ชั่นการทำงาน ทั้งระบบหน้าร้านแบบการดูแลกลุ่มลูกค้าที่หน้าร้านค้า และกลุ่มลูกค้าผ่านเว็บไซต์ ซึ่งจำเป็นสำหรับเป็นช่องทางในการจัดจำหน่าย รวมถึงการให้บริการที่กลุ่มลูกค้าสามารถเข้าถึงได้ทั้ง 2 ช่องทางในระบบเดียว โดยรูปแบบการให้บริการมีหลายระดับสามารถเลือกใช้ได้ตามความเหมาะสมโดยแผนธุรกิจดังกล่าวได้วิเคราะห์ทางการเงินในกรณีปกติ มีการประมาณการรายได้ที่ 2,434,500 บาท ในปีที่ 1 และมีอัตราการเติบโตของรายได้เท่ากับร้อยละ 30 ในแต่ละปี ซึ่งดำเนินกิจการได้จัดหาเงินทุนโดยการออกหุ้นสามัญจำนวน 210,000 หุ้น ให้หุ้นส่วนจำนวน 3 ราย เป็นผู้ถือรายละ 70,000 หุ้น โดยคิดเป็นมูลค่าส่วนของผู้ถือหุ้น 2,100,000 บาท และจัดหาเงินกู้ยืมระยะยาวจากธนาคารอีก จำนวน 900,000 บาท รวมเงินลงทุนทั้งสิ้น 3,000,000 บาท มีต้นทุนทางเงินถั่วเฉลี่ยที่ร้อยละ 5.92จากการประเมินผลการดำเนินงานของแผนธุรกิจ มีมูลค่าปัจจุบันสุทธิ (NPV) เท่ากับ 9,319,908 บาท ระยะเวลาคืนทุน 4 ปี 9 เดือน โดยมีอัตราผลตอบแทนจากการลงทุน (IRR) ที่ร้อยละ 32 ซึ่งสามารถสร้างผลตอบแทนแก่ผู้ถือหุ้นได้ในระยะยาว เมื่อพิจารณาจึงองค์ประกอบทั้งหมด จึงถือได้ว่ากิจการดังกล่าวเป็นโครงการที่น่าสนใจลงทุน
DOI: 10.14457/tu.the.2017.743
title: การจัดการการท่องเที่ยวชุมชนอย่างยั่งยืน: กรณีศึกษา: ชุมชนเกาะยอ จังหวัดสงขลา

description: การวิจัยเรื่องการจัดการการท่องเที่ยวชุมชนอย่างยั่งยืนกรณีศึกษาชุมชนเกาะยอ จังหวัดสงขลา ผู้วิจัยมีวัตถุประสงค์เพื่อศึกษาสถานการณ์การจัดการการท่องเที่ยวของชุมชนเกาะยอในปัจจุบันว่าเป็นอย่างไร มีความยั่งยืนหรือไม่ และปัจจัยใดที่ส่งผลต่อการจัดการการท่องเที่ยวอย่างยั่งยืนของชุมชน เพื่อการพัฒนาแนวทางด้านการจัดการการท่องเที่ยว อันนำไปสู่แนวทางการสร้างความยั่งยืนด้านการท่องเที่ยวให้แก่ชุมชนเกาะยอจังหวัดสงขลา   โดยวิจัยนี้เป็นงานวิจัยเชิงคุณภาพ ใช้วิธีการศึกษาวิจัยโดยการสัมภาษณ์เชิงลึก  ซึ่งผู้วิจัยตัดสินใจเลือกผู้ให้สัมภาษณ์จากกลุ่มตัวอย่างผู้ที่มีความเกี่ยวข้องโดยตรงและมีบทบาทต่อจัดการการท่องเที่ยวชุมชนเกาะยอในรูปแบบต่างๆ ได้แก่ ตัวแทนจากตัวแทนภาครัฐ ตัวแทนภาคธุรกิจ และตัวแทนภาคประชนที่มีความเกี่ยวข้องโดยตรงในส่วนการท่องเที่ยวชุมชนเกาะยอ จำนวนทั้งหมด19 คนจากการศึกษาการจัดการการท่องเที่ยวในชุมชนเกาะยอตามองค์ประกอบของการจัดการการท่องเที่ยวชุมชนเกาะยอ พบว่า การจัดการการท่องเที่ยวของชุมชนเกาะยอ ยังไม่เกิดความยั่งยืน เนื่องจากขาดความสมดุลในการพัฒนาทางด้านมิติของเศรษฐกิจ สังคมวัฒนธรรม และสิ่งแวดล้อม ประกอบกับการมีส่วนร่วมในการจัดการท่องเที่ยวของคนชุมชนอยู่ในระดับต่ำ เนื่องจากประชาชนในชุมชนไม่ได้มีส่วนร่วมในทุก ๆ ขั้นตอนของกระบวนการจัดการ   ซึ่งจากการศึกษาพบว่า มิติด้านที่ขาดความยั่งยืนและควรได้รับการแก้ไขตามลำดับความเร่งด่วน คือ มิติการพัฒนาด้านสิ่งแวดล้อม และด้านมิติการพัฒนาสังคมวัฒนธรรม  และนอกจากนี้ผู้วิจัยยังพบว่า ปัจจัยที่มีผลต่อการจัดการการท่องเที่ยวอย่างยั่งยืนของชุมชนเกาะยอ ได้แก่ ปัจจัยด้านผู้นำ ปัจจัยด้านการมีส่วนร่วมในชุมชน ปัจจัยด้านการสนับสนุนจากเครือข่ายภายนอก และปัจจัยด้านนโยบายมาตรการและกฎหมาย ซึ่งนำไปสู่ข้อเสนอและแนวทางการจัดการการท่องเที่ยวของชุมชนเกาะยอเพื่อให้เกิดความยั่งยืน คือ ควรมีหน่วยงานที่รับผิดชอบในรูปแบบคณะกรรมการ มีแผนงานด้านท่องเที่ยว มีระบบบริหารจัดการท่องเที่ยวของชุมชนอย่างยั่งยืนที่มีความสมดุลของการพัฒนาในมิติทางด้านเศรษฐกิจ สังคมวัฒนธรรม และสิ่งแวดล้อม ภายใต้เงื่อนไขการมีส่วนร่วมของชุมชน ในทุกๆกระบวนการ
DOI: 10.14457/tu.the.2017.744
title: ศึกษาความเป็นไปได้โครงการทาวน์เฮ้าส์ เขตบางกะปิ กรุงเทพมหานคร

description: ปัจจุบันต้นทุนราคาที่ดินในเขตใจกลางเมืองกรุงเทพมหานครมีราคาสูงขึ้นมาก เนื่องจากการอนุมัตินโยบายภาครัฐในโครงการส่วนต่อขยายรถไฟฟ้า 10 สาย  ทำให้ราคาของอสังหาริมทรัพย์ประเภท บ้านเดี่ยว และ ทาวน์เฮ้าส์มีราคาสูงขึ้นจนจับต้องได้ยาก ในพื้นที่เขตเมืองซึ่งมีพื้นที่ใกล้กับโครงสร้างคมนาคมพื้นฐาน มีการเดินทางสะดวกจึงมีโครงการห้องชุดพักอาศัยในเขตเมืองให้เลือกซื้อมาก ในขณะที่โครงการบ้านเดี่ยว และทาวน์เฮ้าส์ถูกเขยิบออกไปในแถบชานเมืองมากขึ้นเนื่องจากต้องการ ที่ดินที่มีขนาดใหญ่ในราคาต้นทุนที่ดินที่ไม่สูงมากนักพื้นที่ที่ทำการศึกษาเป็นพื้นที่ที่อยู่ในระหว่างขั้นตอนของการซื้อขายในเขตบางกะปิ เป็นการศึกษาแบบมีที่ดิน เพื่อนำมาพิจารณา เปรียบเทียบว่าการพัฒนาในรูปแบบใดจึงจะเหมาะสม และ เกิดประโยชน์คุ้มค่าต่อการลงทุนมากที่สุดผลจากการศึกษาพบว่าโครงการมีมูลค่าปัจจุบันสุทธิของโครงการ (Net Present Value: NPV) ของกระแสเงินสดก่อนหักดอกเบี้ยและภาษี (EBIT) เป็น 92,537,205 บาท ซึ่ง หมายความว่า โครงการให้กระแสเงินสดสุทธิมากกว่าต้นทุนของเงินทุนและการลดค่าของเงินตามเวลา อัตราผลตอบ แทนภายในโครงการของกระแสเงินสดก่อนหักดอกเบี้ยและภาษี (EBIT) เป็น 24.81% ซึ่งมากกว่า ต้นทุนทางการเงินของโครงการ (9.125%) จึงสามารถสรุปได้ว่าโครงการมีความน่าสนใจในการลงทุน ตลอดจนได้วิเคราะห์ความอ่อนไหวของราคาขายและค่าก่อสร้างที่อาจส่งผลต่อมูลค่าปัจจุบันสุทธิของโครงการ (NPV) และอัตราผลตอบแทน ภายในโครงการ พบว่าราคาขายส่งผลต่อ NPV และ IRR มาก และโครงการรับความเสี่ยงของราคาขายที่ลดลงได้ที่ไม่เกิน 15% จึงต้องระมัดระวังเรื่องการตั้งราคาขาย ตลอดจนโปรโมชั่นการขายให้เหมาะสม
DOI: 10.14455/nrct.img.2018.532
title: ปรับเชิงรุก ปลุกเชิงรับ จับกระแสนักท่องเที่ยวจีน
DOI: 10.14455/nrct.img.2018.533
title: การศึกษาความเต็มใจจ่ายประกันภัยข้าวนาปีของเกษตรกร
DOI: 10.14455/nrct.img.2018.534
title: การศึกษาโซ่อุปทานและโลจิสติกส์สินค้าน้ำนมโค
DOI: 10.14455/nrct.img.2018.535
title: การศึกษาการเปลี่ยนแปลงสภาพภูมิอากาศ ต่อรายได้ครัวเรือนเกษตร
DOI: 10.14455/nrct.img.2018.536
title: การศึกษาการตลาดแพะเนื้อ
DOI: 10.14455/nrct.img.2018.538
title: การศึกษาการค้าสินค้าโคเนื้อผ่านด่านชายแดน
DOI: 10.14455/nrct.img.2018.539
title: การศึกษาภาวะการปล่อยก๊าซเรือนกระจก จากการปลูกข้าวในพื้นที่ลุ่มน้ำปากพนัง จังหวัดนครศรีธรรมราช
DOI: 10.14455/nrct.img.2018.540
title: การศึกษาสภาพครัวเรือนเกษตรยากจนในภาคตะวันออกเฉียงเหนือตอนล่าง
DOI: 10.14455/nrct.img.2018.541
title: การศึกษาเศรษฐกิจการผลิตการตลาดปลาป่นระบบประกันคุณภาพ
DOI: 10.14455/nrct.img.2018.542
title: เศรษฐกิจการผลิตและการตลาดปลากะพงขาวในกระชัง
DOI: 10.14455/nrct.img.2018.543
title: การสำรวจภูมิปัญญาและวัฒนธรรมท้องถิ่นในการใช้สมุนไพรให้สีในอาหารในเขตจังหวัดกาฬสินธุ์
DOI: 10.14455/nrct.img.2018.548
title: การเรียนรู้เรื่องความหลากหลายทางชีวภาพในภูมิประเทศแบบคาสต์ ด้วยวิธีการสอนแบบปฏิบัติการภาคสนาม
DOI: 10.14455/nrct.img.2018.549
title: สิ่งแวดล้อมศึกษาบนฐานความหลากหลายทางชีวภาพสำหรับผู้ดูแลเด็กในจังหวัดนครศรีธรรมราช
DOI: 10.14457/tu.the.2017.747
title: การเมืองของการสร้างงานศิลปะ: ชาติพันธุ์นิพนธ์ของปฏิบัติการนิทรรศการศิลปะในประเทศไทยหลัง พ.ศ. 2540

description: ดุษฎีนิพนธ์นี้ ผู้ศึกษาอาศัยกรอบการศึกษาเรื่อง “สนาม” และ “ทุน” ของปิแอร์ บูร์ดิเยอ และเรื่อง “ความเป็นการเมืองของการทำงานศิลปะ” ของฌาคส์ ร็องซิแยร์ เป็นแนวทางในการศึกษาความเป็นการเมืองของการสร้างงานศิลปะในสนามศิลปะร่วมสมัยในประเทศไทย และในปฏิบัติการนิทรรศการศิลปะ เพื่อลดช่องว่างทางการวิจัยในประเด็นเรื่องการจัดนิทรรศการและเงื่อนไขเบื้องหลังของการผลิตนิทรรศการศิลปะ การศึกษานี้ชี้ให้เห็นความสัมพันธ์ของเหล่าผู้ผลิตงานศิลปะในสนามศิลปะ พร้อมกับชี้ให้เห็นกระบวนการสืบทอดอุดมการณ์ชาติ ศาสนา ความเป็นไทย และสถาบันกษัตริย์ รวมถึงการควบคุมการรับรู้ทางการเมืองที่ปรากฏอยู่เบื้องหลังการจัดทำนิทรรศการขนาดใหญ่ของรัฐ และการที่ศิลปินพยายามต่อสู้กับการควบคุมดังกล่าว ในแง่ของวิธีการวิจัย ผู้ศึกษาใช้การวิเคราะห์เอกสาร ประกอบกับข้อมูลจากการสัมภาษณ์ ตลอดจนมีส่วนร่วมและสังเกตการณ์ในสนามศิลปะร่วมสมัย เป็นข้อมูลหลักในการสร้างงาน   ชาติพันธุ์นิพนธ์ของศิลปะร่วมสมัยในประเทศไทยช่วงหลัง พ.ศ. 2540 มาจนถึงปัจจุบัน นอกจากนั้น ผู้ศึกษายังสังเกตการณ์ปฏิบัติการทำนิทรรศการศิลปะ รวมเป็นระยะเวลา 20 เดือน ตั้งแต่เดือนกรกฎาคม พ.ศ. 2559 ถึงกุมภาพันธ์ พ.ศ. 2561 โดยแบ่งเป็น 2 บทบาทคือ บทบาทของนักมานุษยวิทยาที่เข้าไปสังเกตการณ์การจัดนิทรรศการ และบทบาทของภัณฑารักษ์ในการจัดนิทรรศการศิลปะชื่อ Human AlieNationผู้ศึกษาพบว่า สนามของอำนาจในสนามศิลปะร่วมสมัยในประเทศไทยไม่ได้เป็นเพียงแค่สนามของการต่อสู้เพื่อขยับชนชั้นและสะสมทุนเพื่อสร้างตำแหน่งศิลปินที่มีชื่อเสียง แต่ยังเป็นสนามของการต่อสู้ทางการเมือง ยิ่งเมื่ออยู่ภายใต้เงื่อนไขของรัฐประหารปี 2549 จนถึงรัฐประหารปี 2557 การสร้างงานศิลปะทั้งในระดับของการผลิตนิทรรศการขนาดใหญ่และนิทรรศการในแกลเลอรี่เอกชนขนาดเล็กถูกกำกับมากขึ้น แต่นั่นก็กลับเป็นแรงผลักดันที่ทำให้เกิดกระบวนการต่อรองในการสร้างความหมายทางการเมือง หากแต่จากการศึกษาการจัดนิทรรศการศิลปะ ผู้ศึกษาพบว่า ความสัมพันธ์ของสองผู้กระทำการหลักในสนามไม่ได้เป็นคู่ต่อสู้เพียงอย่างเดียว หากแต่ยังมีการสร้างความสัมพันธ์แบบพึ่งพากันด้วย ผู้ศึกษาพบข้อจำกัดของแนวคิดบูร์ดิเยอ เนื่องจากสนามมีพลวัตที่เปลี่ยนแปลงไม่หยุดนิ่ง ศิลปินไทยในปัจจุบันไม่ได้มุ่งสะสมทุนเศรษฐกิจเท่านั้น แต่ยังแสวงหาทุนสัญลักษณ์เพื่อเสนอสารทางการเมือง ยิ่งการที่การเมืองไทยมีการแบ่งขั้วทางการเมืองที่เด่นชัด ยิ่งต้องนำเอาบริบทเฉพาะของไทยเข้าไปพิจารณาปรับกรอบการศึกษาสนามศิลปะ นอกจากนั้น ไม่เพียงศิลปิน ภัณฑารักษ์ยังเป็นอีกผู้กระทำการศิลปะที่มีส่วนผลิตในสนามศิลปะ ยิ่งกว่านั้น สนามศิลปะร่วมสมัยไทยยังคาบเกี่ยวกับสนามศิลปะร่วมสมัยในระดับโลก ทำให้ไม่สามารถใช้กรอบความเข้าใจของสนามในประเทศไทย ไปเข้าใจสนามในระดับนานาชาติอย่างแนบสนิทกันได้ ขณะเดียวกัน แม้แนวคิดการเมืองของการทำงานศิลปะของร็องซิแยร์จะชี้ให้เห็นบทบาททางการเมืองของศิลปะและศิลปิน แต่ก็ยังมองข้ามไปว่าแท้จริงแล้วศิลปะเป็นที่ถูกสร้างขึ้นมาเพื่อจัดแสดงและเข้าสู่ตลาด